recursal/SuperWikiNEXT-32B huggingface dataset:
רומן גולובארט במדי מכבי נתניה, 2019
**רומן גולובארט בנט** (בספרדית: **Román Golobart Benet**; נולד ב-21 במרץ 1992) הוא כדורגלן ספרדי המשחק בעמדת הבלם בנאה סלמיס פמגוסטה.

קריירה
------

גולובארט התחיל את הקריירה שלו במחלקת הנוער של אספניול. ב-7 באוגוסט 2009 גולובארט חתם בויגאן את'לטיק מהפרמייר ליג. באוגוסט 2011 גולובארט הושאל לאינברנס מליגת העל הסקוטית. ב-20 באוגוסט 2011, גולובארט ערך את הופעת הבכורה שלו בקבוצה בהפסד 2-1 לאברדין. ב-24 בדצמבר 2011 גולובארט הבקיע את שער הבכורה שלו בהפסד 2-1 לאברדין.

ב-31 באוגוסט 2012 גולובארט הושאל לטרנמיר רוברס לחודש אחד. ב-5 בינואר 2013 גולובארט ערך את הופעת הבכורה שלו בוויגאן במשחק במסגרת גביע ה-FA נגד בורנמות'. את הופעת הבכורה שלו בליגה, ערך בתיקו 2-2 נגד סטוק סיטי.

בקיץ 2013 גולובארט חתם בפ.צץ קלן מהבונדסליגה השנייה. ב-20 ביולי 2013, גולובארט ערך את הופעת הבכורה שלו בקבוצה בתיקו 1-1 נגד דינמו דרזדן. בפברואר 2015 הושאל לארצגבירגה אווה.

ב-21 באוגוסט 2015 גולובארט חתם לשנה בראסינג פרול מהליגה השלישית בספרד.

ב-23 ביולי 2016 גולובארט חתם בריאל מורסיה.

ביוני 2017 חתם באלש. בינואר 2018 חתם במרידה.

בקיץ 2018 גולובארט חתם בנאה סלמיס פמגוסטה מליגת העל הקפריסאית.

ב-30 ביוני 2019 חתם גולובארט לשתי עונות במכבי נתניה מליגת העל, לאחר שנרכש בסכום של כ-700 אלף ש"ח. ב-27 ביולי ערך הופעת בכורה במועדון במשחק גביע הטוטו, בניצחון קבוצתו 0-2 על הפועל חיפה. 

ב-16 באוקטובר אותה שנה כבש את שער הבכורה שלו בקבוצה, בהפסד הליגה של קבוצתו 4:2 נגד מועדון ספורט אשדוד. 

ב-30 בינואר 2020 פורסמה הודעת מועדון מטעם מכבי נתניה על פיה הושגה הסכמה על שחרורו המיידי של גולובארט מן הקבוצה ויום לאחר מכן חתם בא.א.ק. לרנקה. ב-15 בינואר 2021 חתם בדוקסה קאטוקופיה עד לסיום העונה. ב-17 ביולי 2021 חזר לנאה סלמיס פמגוסטה וחתם לעונה אחת.

תארים
-----

ויגאן את'לטיק
* גביע ה-FA‏: 2012/2013

קישורים חיצוניים
----------------

ויקישיתוף מדיה וקבצים בנושא **רומן גולובארט** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu

הערות שוליים
------------

1. ↑  מאור רחמני, ‏עכשיו זה רשמי: רומן גולובארט חתם לשנתיים, באתר ONE‏, 30 ביוני 2019
2. ↑  גולוברט סיכם עם נתניה על עזיבה מיידית, באתר Sport5.co.il - אתר ערוץ הספורט

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רומן גולובארט"**.
**פלוריאן הארטהרץ במדי מכבי נתניה (בשיחה עם רז שלמה)**
**פלוריאן הארטהרץ** (בגרמנית: **Florian Hartherz**; נולד ב-29 במאי 1993 באופנבך שבגרמניה) הוא כדורגלן גרמני המשחק בעמדת המגן השמאלי בקבוצת פודבסקידזי ביילסקו-ביאלה מליגת העל הפולנית.

קריירת מועדונים
---------------

הארטהרץ גדל במחלקות הנוער של קיקרז אופנבך, SpVgg דיטשהיים, SG רוזנהו אופנבך, איינטרכט פרנקפורט ו-וולפסבורג. הוא החל את הקריירה המקצוענית שלו בקבוצות המילואים של וולפסבורג ושל ורדר ברמן. ב-28 בינואר 2012 ערך הארטהרץ את הופעת הבכורה שלו בבונדסליגה, בתיקו 1-1 נגד באייר לברקוזן במסגרת עונת 2011/2012 בבונדסליגה. בסך הכל ערך עשר הופעות במדי ורדר ברמן במסגרת הבונדסליגה.

ב-2 בספטמבר 2013 חתם הארטהרץ בפאדרבורן 07 מהבונדסליגה השנייה. הוא ערך במועדון 46 הופעות ליגה במסגרת הבונדסליגה והבונדסליגה השנייה, והבקיע שער אחד.

ב-1 ביולי 2016 חתם בארמיניה בילפלד מהבונדסליגה השנייה. הוא ערך 116 הופעות ליגה במדי המועדון, בהן הבקיע ארבעה שערים. בתום עונת 2019/2020 העפילה ארמיניה בילפלד לבונדסליגה.

ב-4 באוגוסט 2020 חתם הארטהרץ בפורטונה דיסלדורף מהבונדסליגה השנייה. בסך הכל ערך 32 הופעות ליגה במדי המועדון, בהן הבקיע שער אחד.

ב-21 ביוני 2022 חתם הארטהרץ על חוזה לעונה אחת במכבי נתניה מליגת העל הישראלית.

בפברואר 2023 חתם בפודבסקידזי ביילסקו-ביאלה מליגת העל הפולנית.

קישורים חיצוניים
----------------

ויקישיתוף מדיה וקבצים בנושא **פלוריאן הארטהרץ** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  רשמי: פלוריאן הארטהרץ חתם במכבי נתניה באתר ערוץ הספורט, 21 ביוני 2022 (בעברית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פלוריאן הארטהרץ"**.
**אפרים לוזון** (1912 -1957) היה עיתונאי וסופר יהודי, ממייסדי תנועת בית"ר בתוניסיה (1931). ב-1935 התמנה לנציב בית"ר בתוניסיה.

ביוגרפיה
--------

לוזון נולד למשפחה ציונית בספקס שבתוניסיה. אביו ניסים לוזון ייסד את האגודה הציונית הראשונה בעיר ספקס, "אוהבי ציון". אחיו אליהו לוזון היה ממייסדי התנועה הרוויזיוניסטית ב-1911, ונציג התנועה הציונית בקונגרס הציוני של 1931. אח נוסף, יצחק לוזון, היה ממקימי "השומר הצעיר" ב-1935, ובין החלוצים הראשונים של קיבוץ דן.

לוזון היה ממייסדי תנועת בית"ר בתוניסיה ב-1931. ב-1935 התמנה לנציב התנועה בתוניסיה. כיהן בתפקיד זה עד עלייתו לישראל ב-1955.

בספר "בית"ר קורות ומקורות" כותב ההיסטוריון בן ירוחם חיים, בין היתר, על אפרים לוזון ותנועת בית"ר בתוניסיה:

"מרכזה העיקרי והחשוב של תנועת בית"ר באפריקה הצפונית היה סניף תוניס שבפיקודו של הנציב אפרים לוזון. התנהלה בו תוכנית פעולה במתכונת מלאה ויעילה, פעולות עברור ומועדון עברי. פעולות במקצועות שונים של ספורט ובתחרויות צופיות, מקהלה עליה ניצחה אדית בובליל, חוג מפקדים יהדות וציונות. אין תמה שבסניף תוניס התנהלה העבודה לפי המקובל באירופה ... בית"ר תחת הנהגתו התפשטה לאלג'יריה ומרוקו (בשנים 1937-8 היו 6 קנים בתוניסיה, 7 באלגיריה ו-3 במרוקו). בתוניס תורגמו כל החוזרים והתוכניות מטעם שלטון בית"ר לצרפתית ומשם נשלחו גם לבית"ר צרפת ובלגיה. בבית"ר התנהלה פעילות תרבותית ענפה: הוקמו חבורות זמר ומקהלות כמו "להקת כינור דוד", והועלו הצגות בנושאים יהודיים וציוניים, כמו: "יהודה המכבי", "הדיבוק", "דבורה" ו"נס הרצל"."
לוזון ערך והוציא לאור את העיתון הציוני של תנועת בית"ר "Cahier du Betar" בין השנים 1937-1939, בו פורסמו כרוניקה על בית"ר ועל ארץ ישראל והגולה היהודית, וכן עיבודים לסיפורים קצרים מתורגמים לצרפתית מסופרים עבריים שונים כמו י.ל. פרץ. כמו כן תרגם לשפה הצרפתית מאמרים של זאב ז'בוטינסקי, ובין היתר, חוברת על חייו ופועלו של זאב ז'בוטינסקי (שערך וכתב יהודה בן ארי). הוא הוציא מאמרים אלו לאור בתוניס ומשם נשלחו גם לצרפת ובלגיה.

לאחר עלייתו לישראל ב-1955, עבד לוזון כעיתונאי בעיתון "חירות" (La Liberté). היה מועמד לכנסת השלישית מטעם תנועת החירות. 

אפרים לוזון נהרג ב-1957, עת ניסה להציל את ילדו מטביעה בירקון. 

לאחר מותו, ביוזמת חבריו לתנועה, הונצח שמו בשמות רחובות בבאר שבע ובלוד.

קישורים חיצוניים
----------------

* ניסים טאיטו, "בית"ר בצפון אפריקה: עדות ומעש", הוצאת מנורה, 2004, עמ' 59

הערות שוליים
------------

1. ↑  על מותו של אפרים לוזון, באתר העולם הזה, ‏21 אוגוסט 1957
**שמעון הרוש** (נולד ב-20 בפברואר 1987) הוא כדורגלן ישראלי המשחק בעמדת המגן השמאלי בקבוצת הפועל קריית ים.

קריירה
------

הרוש גדל במחלקת הנוער של הפועל חיפה ובשנת 2006 זכה עם קבוצת הנוער של המועדון באליפות ליגת העל לנוער, תחת הדרכתו של המאמן שלומי דורה ולצידם של רן יצחק, רן אבוקרט ואושרי רואש. לאחר מכן עלה לסגל הקבוצה הבוגרת של המועדון ושיחק עמה בליגה הלאומית. בשנת 2007 היה הרוש חלק מסגל הנבחרת הצעירה של ישראל, במדיה רשם 4 הופעות.

בקיץ 2008 הושאל הרוש לקבוצת מכבי אחי נצרת וסייע לה להעפיל לליגת העל. בתום העונה הוחתם בקבוצת הפועל באר שבע, וב-22 באוגוסט 2009 ערך את הופעת הבכורה שלו בליגת העל, בניצחון 1-2 על הפועל רעננה באצטדיון וסרמיל. ב-17 באפריל 2010 כבש את שער הבכורה שלו בליגת העל, בניצחון 4–0 על מכבי נתניה. בעונה שלאחר מכן הושאל הרוש לקבוצת הפועל עכו, וכעבור שנה חזר לבאר שבע ושיחק במדי הקבוצה בעונת 2011/2012, אך לרוב הועדף על פניו המגן הצעיר אופיר דוידזאדה, והרוש לא הצליח לתפוס מקום בהרכב הקבוצה.

לקראת עונת 2012/2013 הושאל הרוש לקבוצת בני סכנין, ובמהרה הפך לשחקן מפתח בקבוצה. בחצי הראשון של העונה כבש שני שערים במדי בני סכנין, ובחלון ההעברות של חודש ינואר הוחתם בקבוצת הפועל תל אביב. ב-27 בינואר 2013 ערך הרוש את הופעת הבכורה שלו במדי הקבוצה, כשפתח בהרכב במשחק מול מכבי חיפה בקריית אליעזר. ב-18 בינואר 2014 כבש את שערו היחיד במדי הקבוצה, בניצחון 4–1 על הפועל רעננה, ובסוף העונה שוחרר מהפועל תל אביב לאחר שנה וחצי במועדון.

ב-11 ביוני 2014 חתם הרוש בקבוצת מכבי נתניה, העולה החדשה לליגת העל. ב-18 באוקטובר 2014 כבש הרוש את שער הבכורה שלו בקבוצה, בהפסד 2–3 להפועל חיפה במסגרת המחזור הרביעי של ליגת העל. בסך הכל שיחק שנתיים במועדון, וערך 37 הופעות בליגת העל בהן כבש שני שערים, ובסוף עונתו השנייה ירדה הקבוצה לליגה הלאומית. ב-19 בספטמבר 2016 חתם הרוש בקבוצת הפועל רובי שפירא חיפה, העולה החדשה לליגה א'.

ב-28 ביוני 2017 חתם הרוש בקבוצת עירוני נשר מהליגה הלאומית, אך בנובמבר 2017 עזב את המועדון וחתם בהפועל אכסאל מליגה א'. הרוש כבש חמישה שערים ב-14 הופעות עד תום העונה, וסייע לקבוצה להעפיל לליגה הלאומית. בעונת 2018/2019 ערך ארבע הופעות במדי הקבוצה בליגה הלאומית, ובינואר 2019 חתם בהפועל באקה אל-גרבייה מליגה א', אך לא שיחק עד תום העונה. בתחילת העונה שלאחר מכן ערך הרוש ארבע הופעות במדי הקבוצה, ובדצמבר 2019 חתם במכבי טמרה מליגה א'.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  שירי אלג'ם, טל בן חיים יחמיץ את חיפה, הרוש חתם לעונה וחצי, באתר ONE, ‏ 24 בינואר 2013
2. ↑  קובי פורטל, שמעון הרוש חתם ב"רובי שפירא", באתר דאבל פס, 19 בספטמבר 2016
**יצחק (איציק) כהן** (נולד ב-1 בינואר 1990) הוא כדורגלן ישראלי המשחק בעמדת החלוץ.

קריירה
------

כהן החל את הקריירה שלו במחלקת הנוער של הפועל ירושלים, וב-17 בנובמבר 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מכבי כפר כנא במסגרת גביע הטוטו. בינואר 2009 הושאל למחלקת הנוער של בית"ר ירושלים במדיה הבקיע עשרה שערים עד לסיום העונה והיה לכובש המצטיין של הקבוצה.

בקיץ 2009 חזר להפועל ירושלים וצורף לסגל הקבוע של הקבוצה הבוגרת. ב-24 באוגוסט 2009 ערך את הופעת הבכורה שלו בליגה הלאומית, במשחק מול הפועל מרמורק בו גם הבקיע את שער הבכורה שלו בקריירה. עד לסיום העונה, רשם כהן 32 הופעות בהן כבש 5 שערים, אך קבוצתו ירדה לליגה א'.

בקיץ 2010 הושאל למועדון ספורט אשדוד מליגת העל. וב-30 באוקטובר 2010 ערך את הופעת הבכורה שלו בליגת העל, כשנכנס כמחליף בניצחון 3–0 על בית"ר ירושלים. בסך הכל רשם כהן חמש הופעות ליגה במדי אשדוד, בנוסף לשלוש הופעות בגביע הטוטו והופעה אחת בגביע המדינה. בקיץ 2011 הושאל להכח עמידר רמת גן מהליגה הלאומית, אך לאחר שרשם רק חמש הופעות בכל המסגרות במדי הכח, חזר בספטמבר 2011 להפועל ירושלים. כהן הבקיע 6 שערים במדי הקבוצה עד לסיום העונה, ואת עונת 2012/2013 סיים כמלך השערים של הליגה הלאומית עם 18 שערים.

ב-28 באוגוסט 2013 חתם כהן לחמש שנים בבית"ר ירושלים. את הופעת הבכורה שלו במועדון ערך ב-31 באוגוסט 2013, בניצחון 3–1 על מכבי פתח תקווה, ובאותו משחק גם כבש את שער הבכורה שלו בקבוצה. את עונת 2013/2014 סיים כהן כמלך השערים של בית"ר ירושלים עם שבעה שערים. גם בעונה שלאחר מכן היה כהן מלך השערים של הקבוצה, עם שמונה שערים.

ב-3 בינואר 2016 חתם כהן לשלוש וחצי שנים במכבי נתניה, ובסיום אותה עונה ירד עמה לליגה הלאומית. ב-20 ביולי 2016 חתם כהן לעונה אחת בהפועל קטמון ירושלים, ובמדיה כבש עשרה שערים ב-32 הופעות בליגה הלאומית.

ב-29 בספטמבר 2017 חתם כהן במכבי הרצליה.

לאחר שאת עונת 2018/2019 התחיל כשחקן חופשי, בינואר 2019 חתם בהפועל ירושלים מליגה א' צפון, אך לא שיחק בה, ולקראת סוף העונה הודיע על פרישה ממשחק פעיל.

ב-27 באוגוסט 2019 החליט לחזור לשחק וחתם בבני אילת מליגה ב'.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* גיא בן זיו, ‏תגלית העונה או טעות גורלית? איציק כהן במבחן, באתר ONE‏, 5 בספטמבר 2013

הערות שוליים
------------

1. ↑  ניסים קמחי, איציק כהן חתם בבני אילת, באתר דאבל פס, 27 באוגוסט 2019
**אחמד איברהים סלמאן** (בערבית: **أحمد ابرهيم سلمان**; נולד ב-22 במרץ 2004) הוא כדורגלן ערבי-ישראלי, המשחק בעמדת החלוץ במכבי נתניה מליגת העל ובנבחרת הנוער של ישראל עד גיל 19.

קריירת מועדונים
---------------

סלמאן נולד בשכונת בית צפאפא שבמזרח ירושלים, ישראל, למשפחה ערבית-מוסלמית.

הצטרף למחלקת הנוער של הפועל קטמון ירושלים כאשר היה בן 14, והמשיך בה גם תחת השם הפועל ירושלים לאחר האיחוד בין המועדונים.

### הפועל ירושלים

ב-31 ביולי 2021 ערך את הופעת הבכורה שלו בקבוצה הבוגרת של הפועל ירושלים, בניצחון 1–0 נגד בית"ר ירושלים, במסגרת שלב הבתים של גביע הטוטו. ב-21 בדצמבר 2021 הבקיע את שער הבכורה שלו בבוגרים בליגת העל בניצחון 3–1 נגד הפועל נוף הגליל.

### מכבי נתניה

ב-10 בינואר 2023 נרכש על ידי מכבי נתניה מליגת העל, תמורת כמיליון שקל.

קריירה בינלאומית
----------------

שיחק כחלוץ נבחרת הנוער של ישראל עד גיל 19 במוקדמות ובטורניר הסופי, באליפות אירופה לנוער 2022, ואף הבקיע את שער היתרון הזמני מול סרביה בשלב-הבתים של הטורניר הסופי שנגמר בתיקו 2–2. בסך הכל, לסלמאן שני שערים מתוך 21 הופעות במדי נבחרת הנוער.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  היה עשר: ציוני היורו של נבחרת הנוער, באתר mako, ‏2022-07-02
2. ↑  הצעירים של כולנו, נבחרת הנוער של ישראל: הכירו את גיבורי המונדיאליטו, באתר וואלה! ספורט, ‏2023-05-30
3. ↑  ההתאחדות לכדורגל בישראל - פרטי שחקן, באתר www.football.org.il
**יונתן מור** (נולד ב-11 בפברואר 1995) הוא כדורסלן ישראלי בגובה 2.05 מטר, המשחק במכבי ראשון לציון מהליגה הלאומית בעמדת הפורוורד. מור שיחק בליגת העל במדי הפועל תל אביב, הפועל חולון ובני הרצליה וכן בנבחרות הצעירות של ישראל.

קריירת משחק
-----------

מור החל את דרכו בכדורסל במחלקת הנוער של מכבי שוהם. בקיץ 2013 שיחק מור בנבחרת הנוער של ישראל באליפות אירופה לדרג ב' שנערכה במקדוניה, בה זכתה ישראל במקום החמישי.

לקראת עונת 2013/14 חתם מור בהפועל תל אביב ומיד הושאל לקבוצת האקדמיה של איגוד הכדורסל במכון וינגייט במדיה שיחק בליגה הארצית.

בקיץ 2014 שיחק מור בנבחרת העתודה באליפות אירופה שנערכה ביוון בה זכתה הנבחרת במקום השביעי.

בעונת 2014/15 שיחק מור בהפועל תל אביב בליגת העל אך שותף לדקות מועטות בחמישה משחקים בלבד. בקיץ 2015 שיחק מור שוב במדי נבחרת העתודה באליפות אירופה שנערכה באיטליה בה זכתה ישראל במקום העשירי.

בעונת 2015/16 שיחק מור במדי הפועל כפר סבא בליגה הלאומית וקלע בממוצע כ-9 נקודות בכ-18 דקות בממוצע למשחק. בעונת 2016/17 עבר מור להפועל חולון שם שותף ב-22 משחקים בהם קלע בממוצע 3 נקודות בכ-7 דקות. בדצמבר 2017 ביקש מור להשתחרר מהפועל חולון לאחר שזכה לדקות משחק מועטות וחתם בבני הרצליה. עד תום עונת 2017/18 שיחק מור 15 משחקים במדי הרצליה וקלע כ-2 נקודות בכ-9 דקות בממוצע למשחק.

בעונת 2018/19 עבר מור לעירוני קריית אתא בליגה הלאומית במדיה קלע כ-14 נקודות בכ-27 דקות בממוצע למשחק. באוגוסט 2019 חתם מור במכבי חיפה. במדי חיפה קלע מור 7 נקודות בכ-18 דקות בממוצע למשחק. בעונת 2020/21 שיחק מור בהפועל תל אביב וקלע כ-5 נקודות בכ-16 דקות בממוצע למשחק. ביולי 2021 עבר מור להפועל חבל מודיעין מהליגה הלאומית. בעונת 2021/2022 קלע כ-17 נקודות בממוצע למשחק נבחר לשחקן הישראלי המצטיין של העונה.

בקיץ 2022 חתם יונתן מור במכבי ראשון לציון.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* יונתן מור באתר מנהלת הליגה
* יונתן מור (אורכב 04.07.2019 בארכיון Wayback Machine) באתר איגוד הכדורסל
* יונתן מור באתר ארכיון פיב"א

הערות שוליים
------------

1. ↑  חושבת קדימה: יונתן מור הצעיר חתם בהפועל ת"א, באתר Mako, ‏17 באוקטובר, 2013
2. ↑  אור שקדי, בני הרצליה החתימה את יונתן מור, שעזב את הפועל חולון, באתר וואלה, ‏12 בדצמבר, 2017
3. ↑  יונתן מור חתם במכבי חיפה: "מחכה לשחק מול הקהל הירוק", באתר מעריב, ‏1 באוגוסט, 2019
4. ↑  שב לארץ: אנטון שוטבין חתם בהפועל עפולה, באתר One, ‏20 ביולי, 2021
5. ↑  יונתן מור נבחר לישראלי המצטיין בלאומית, באתר ספורט 5, ‏4 באפריל, 2022
**בן רייס** (נולד ב-1 באפריל 1990) הוא כדורסלן עבר ישראלי ששיחק בעמדות הקלע והסמול פורוורד.

ביוגרפיה
--------

רייס הוא בנו של משה רייס, כדורסלן עבר ישראלי. גדל באילת. בנעוריו שיחק בקבוצת הנוער של מכבי תל אביב, אותה הוביל לזכייה בשני גביעים ושתי אליפויות רצופות בשנים 2007 ו-2008, כאשר הוא אף נבחר לחמישיית העונה בליגה לנוער בעונת 2007/2008. כמו כן, שיחק עם נבחרת הנוער של ישראל באליפויות אירופה ב-2007 ו-2008 וב-15 משחקיו בטורנירים אלו קבע ממוצעים של 8.7 נקודות, 3.3 ריבאונדים ו-1.3 חטיפות למשחק.

לקראת עונת 2008/2009 חתם לארבע עונות בקבוצת בני השרון מליגת העל. בעונתו הראשונה בשרון קיבל מעט מאוד דקות, ורק במשחק נגד הפועל ירושלים אותו סיים עם 14 נקודות ו-2 ריבאונדים שותף ביותר מ-20 דקות. עם זאת, זומן לסגל נבחרת העתודה של ישראל לאליפות אירופה 2009 ובששת משחקיו בטורניר קלע 6.7 נקודות והוריד 4.3 ריבאונדים בממוצע למשחק.

עונת 2009/2010, השנייה של רייס בבוגרים, הייתה טובה בהרבה מהקודמת והוא הפך לשחקן משמעותי בסגל בני השרון. את העונה הסדירה סיים עם ממוצעים של 3.8 נקודות, 1.9 ריבאונדים ואסיסט אחד למשחק, כאשר הוא פותח בחמישייה ב-12 משחקים מתוך ה-17 שבהם שותף. ברבע גמר הפלייאוף התמודדה בני השרון נגד קבוצת נעוריו של רייס, מכבי תל אביב, לאחר שסיימה את העונה הסדירה במקום השמיני. רייס הצטיין במשחק הראשון בסדרה ועם 11 נקודות ו-5 ריבאונדים הוביל את קבוצתו לניצחון מפתיע 79-89 על מכבי באולמה הביתי. אף על פי כן, בהמשך הסדרה הפגין יכולת בינונית ובני השרון הודחה לאחר הפסד 71-69 במשחק החמישי. בעקבות יכולתו בעונה זו, זומן רייס על ידי אריק שיבק לסגל נבחרת ישראל למוקדמות אליפות אירופה 2011.

בתחילת עונת 2011/2012 קרע רייס את הרצועה הצולבת בברך והושבת ממשחק פעיל עד לסוף העונה.

את עונת 2012/2013 סיים רייס עם ממוצעים של 10 נק' ו-3.8 ריב' במשחק כאשר הוא רשם את משחק השיא בקריירה שלו נגד מכבי חיפה, עם 27 נק', 7 ריב' ו-31 נקודות מדד.

לקראת עונת 2013/2014 חתם רייס על חוזה לעונה אחת עם אלופת הליגה מכבי חיפה, עם אופציה לעונה נוספת. רייס זומן באותו הקיץ לסגל המורחב של נבחרת ישראל לטורניר אליפות אירופה, אך נופה לבסוף מהסגל.

בתחילת עונת 2014/2015 קרע שוב את הרצועה הצולבת בברך וגמר את העונה בטרם החלה.

לקראת עונת 2015/16 חתם בקבוצת הפועל חולון שם שיחק גם אביו משה רייס, אך לרוע המזל בעת משחק אימון קרע את הרצועה בברך בפעם השלישית וגמר את העונה שוב בטרם החלה. לאחר מכן הצטרף רייס לקבוצת בית הלוחם תל אביב המשחקת בליגת הכדורסל בכיסאות גלגלים על תקן של חריג פציעה (שחקן שאינו יושב על כיסא גלגלים ביום יום).

רייס הוא בעל אזרחות גרמנית בנוסף לזו הישראלית. בקיץ 2013 הוא נבחן בשורות אלבה ברלין שהחליטה שלא להחתימו.

קישורים חיצוניים
----------------

ויקישיתוף מדיה וקבצים בנושא **בן רייס** בוויקישיתוף
* בן רייס, ברשת החברתית אינסטגרם
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* סטטיסטיקות קריירה באתר מנהלת ליגת העל
* אתר למנויים בלבד עירד צפריר, בן רייס: "אסור לי להיכנס לאמונות טפלות בנוגע לפציעות. בסוף לא אצא מהבית", באתר הארץ, 3 ביולי 2015
* דותן מלאך, מקור ראשון, מחשב מסלול: החיים החדשים של בן רייס, באתר nrg‏, 8 בינואר 2016

הערות שוליים
------------

1. ↑  אודות בן רייס באתר מנהלת ליגת העל
2. ↑  הסגל המלא למוקדמות יורובאסקט 2011 באתר ספורט 5
3. ↑  נדב צנציפר, הקריירה החדשה של בן רייס, באתר ynet, 10 בדצמבר, 2015
4. ↑  דובי פיק, בן רייס הרשים, אך באלבה החליטו לא להחתימו, באתר One, ‏5 ביולי, 2013
**דן גרונפלד** (נולד ב-7 בפברואר 1984) הוא כדורסלן עבר ישראלי-אמריקאי ששיחק בעמדת הסמול פורוורד.

ביוגרפיה
--------

גרונפלד נולד בניו ג'רזי למשפחה יהודית שהיגרה מרומניה ב-1963. אביו הוא ארני גרונפלד, בעברו כדורסלן בליגת ה-NBA והג'נרל מנג'ר של הוושינגטון ויזארדס.

גרונפלד שיחק ארבע שנים במכללת סטנפורד. הוא לא נבחר בדראפט ועבר ב-2006 לשחק בגרמניה בקבוצת אולדנבורג, בה שיתף פעולה עם דיאור פישר ודורון פרקינס. לאחר עונה אחת עבר גרונפלד לקבוצה הספרדית גראנדה ששיחקה בליגה השנייה, ושיחק בה בעונת 2007/08. בסיום עונה זו שבה קלע בממוצע 14.7 נקודות למשחק עזב גרונפלד את הקבוצה ונבחן בקבוצת ה-NBA ניו יורק ניקס שהחליטה לא לצרפו לעונת המשחקים 2008/09. הוא חזר לליגה הספרדית השנייה וחתם בוואיאדוליד. בעונה הראשונה שלו עלה עם הקבוצה לליגה הבכירה בספרד, ליגת ה-ACB. בקיץ 2009 השתתף גרונפלד במשחקי המכביה ה-18 עם נבחרת ארצות הברית שזכתה במדליית הזהב. במשחק הגמר מול הנבחרת הישראלית קלע גרונפלד 25 נקודות. הוא שב לשחק עונה נוספת בוואיאדוליד וסיים עמה במקום ה-13 בליגה הבכירה.

לקראת עונת 2010/11 חתם בקבוצת בני השרון מליגת העל בישראל. מתוקף חוק השבות זכה גרונפלד לאזרחות ישראלית ולפיכך נחשב כשחקן מקומי ולא כשחקן זר, עובדה שעזרה לקבוצתו להתמודד עם החוק הרוסי שהונהג באותה עונה. בני השרון סיימה את העונה הסדירה במקום ה-4 וגרונפלד קבע ממוצעים של 13.7 נקודות ו-4.5 ריבאונדים למשחק. לאחר עונה זו חתם בקבוצת הפועל חולון יחד עם מאמנו מבני השרון, דן שמיר. בעקבות קשיים תקציביים לא הצליחה חולון להעביר את חוזהו של גרונפלד בבקרה התקציבית והוא לא שותף במשחקיה בליגה. בעקבות זאת עזב את חולון וחתם ב-2 בנובמבר 2011 על חוזה לשתי עונות בהפועל ירושלים. לקראת עונת 2013/2014 חתם בבני הרצליה ובתום עונה זו פרש ממשחק.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* דן גרונפלד, בזכות הכדורסל הפכתי לישראלי, באתר הארץ, 15 באוקטובר 2011
* ברק חקלאי, היהודי הנודד, באתר מנהלת ליגת העל בכדורסל, 15 בנובמבר 2010

הערות שוליים
------------

1. ↑  גלעד שוברט, דן גרונפלד חתם בהפועל ירושלים, באתר ynet, 2 בנובמבר 2011
**אלכסנדר טירנניץ'** (בסרבית: **Aleksandar Tirnanić**;‏ 15 ביולי 1910 – 13 בדצמבר 1992) היה כדורגלן ומאמן יוגוסלבי, ששיחק בעמדת הכנף ימני. הוא השתתף עם נבחרת יוגוסלביה במונדיאל הראשון ב-1930, ונחשב לאחד מגדולי שחקני OFK בלגרד בכל הזמנים.

ביוגרפיה
--------

טירנניץ' נולד ב-15 ביולי 1910 בעיירה הקטנה קרניבו שבממלכת יוגוסלביה של אז. כשהיה תינוק עבר עם משפחתו לבירה בלגרד. הוא בקושי זכר את אביו שמת בשנת 1914 במהלך מלחמת העולם הראשונה. טירנניץ' פיתח אהבה לכדורגל מגיל צעיר ושיחק במגרשי שכונת בארה ונצ'יה שלצד נהר סאווה. את קריירת הנוער שלו החל כאשר המאמן רדנקו מיטרוביץ' הבחין בו משחק שם והביא את הכישרון הצעיר למחלקת הנוער של SK יוגוסלביה. עם זאת, טירנניץ' עבר במהרה למחלקת הנוער של OFK בלגרד, שם התפתח לשחק ככנף ימני. כשהוא מימש את הפוטנציאל שלו הוא פרש מלימודים למען הכדורגל.

בשנת 1927 כשהוא בן 17 עשה את הופעת הבכורה במדי OFK בלגרד, תפס את מקומו במהרה ושיתף פעולה בקישור עם בלאגויה מריאנוביץ'. את מרבית הקריירה הוא בילה במועדון שעבורו ערך 500 הופעות וכבש 523 שערים, ובנוסף לכך זכה עימו ב-5 תוארי אליפות. בשנת 1937 עזב את OFK בלגרד ושיחק בכמה קבוצות מהעיר בלגרד, חלקן לא קיימות יותר, עד שפרש מכדורגל ב-1943.

במדי נבחרת יוגוסלביה השתתף במונדיאל 1930.   
 ב-14 ביולי, יום לפני יום הולדתו ה-20, כבש טירנניץ' את השער הראשון בהיסטוריה של יוגוסלביה בטורניר בניצחון 1–2 על ברזיל. בחצי הגמר נבחרתו הפסידה   
 6–1 למארחת אורוגוואי. הוא זכה עימה בטורניר גביע בלקאן של 35–1934 תוך כדי שהוא ואלכסנדר תומאסביץ' כובשים 3 שערים ומסיימים כמלכי השערים.

מאוחר יותר טירנניץ' גם אימן אותה במונדיאל 1954 ו-1958, המשחקים האולימפיים ב-1948, 1952, 1960 (בו זכתה במדליית זהב) וביורו 1960 בו סיימה במקום השני.

טירנניץ' נפטר ב-13 בדצמבר 1992 בבלגרד בגיל 82. בשנת 2014 יצא סרט סרבי בשם "נראה אותך במונטווידאו" המדבר על הנבחרת היוגוסלבית במונדיאל 1930. דמותו שוחקה על ידי מילוש ביקוביץ'.

תארים
-----

### כשחקן

OFK בלגרד
* אליפות יוגוסלביה (5): 1931, 1933, 1935, 1936, 1939

נבחרת יוגוסלביה
* מקום רביעי בגביע העולם: 1930
* גביע בלקאן: 35–1934

### כמאמן

* סגנית אליפות אירופה: 1960
* מדליית זהב אולימפית: 1960
* מדליית כסף אולימפית (2): 1948, 1952

קישורים חיצוניים
----------------

ויקישיתוף מדיה וקבצים בנושא **אלכסנדר טירנניץ'** בוויקישיתוף

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
**קינג אדוארד פוינט** (באנגלית: **King Edward Point**, ידועה גם כ-**KEP**) היא תחנת מחקר קבועה של "הסקר האנטארקטי הבריטי" (British Antarctic Survey) באי ג'ורג'יה הדרומית והיא עיר הבירה של הטריטוריה הבריטית שמעבר לים איי ג'ורג'יה הדרומית ואיי סנדוויץ' הדרומיים. היישוב ניצב על חופו הצפון-מזרחי של האי במפרץ קמברלנד המזרחי. לעיתים נוטים לבלבל אותה עם גריטוויקן שהיא תחנת ציד לווייתנאים נטושה, השוכנת בקרבת מקום על חוף המלך אדוארד.

היסטוריה
--------

האזור נחקר על ידי המשלחת השוודית לאנטארקטיקה בשנים 1901 – 1904 בראשותו של אוטו נורדנשלד. בשנת 1906 הוא נקרא על שמו של אדוארד השביעי, מלך הממלכה המאוחדת. מאז 1909 שימש קינג אדוארד פוינט כמקום מושבו של המנהלן הבריטי של האי. ב-1925 הקימה ממשלת בריטניה במקום מעבדה ימית כחלק מפעילות המחקר שם.

תחנת המחקר
----------

ב-1 בינואר 1950 הועברה הבעלות על תחנת המחקר מכון המחקר של איי פוקלנד. התחנה אוישה מ-1 בינואר 1952 ועד ה-13 בנובמבר 1969. "הסקר האנארקטי הבריטי" דאג לנוכחות בריטית בתחנה עד 1982.

ב-3 באפריל 1982, עם פרוץ מלחמת פוקלנד, כבשו הכוחות המזוינים של ארגנטינה את ג'ורג'יה הדרומית וסגרו את התחנה. עד מהרה הם גורשו משם במהלך "מבצע תוכי" (Operation Paraquet) והכוחות המזוינים של בריטניה שיחררו את המקום.

קצינים ימיים בריטים מונו למלא תפקידי מכס ופיקוח על הדיג עבור ממשלת ג'ורג'יה הדרומית החל מ-1991 ולצדם הוצב חיל מצב קטן.

ב-22 במרץ 2001 פתח "הסקר האנטארקטי הבריטי" מחדש את תחנת המחקר מטעם ממשלת איי ג'ורג'יה הדרומית ואיי סנדוויץ' הדרומיים. רוב המבנים הרעועים נהרסו כדי לפנות מקום למבנים חדשים, למעט "בית התגלית" (Discovery House) משנת 1925 ו"בית הכלא" (Gaol) משנת 1912.

כיום שוהים בקינג אדוארד פוינט 12 אנשי "הסקר האנטארקטי הבריטי" במהלך החורף ומספרם עולה ל-22 בקיץ. שני פקידי ממשל ובעלי תפקידים נוספים מוצבים במקום והם מבצעים חפיפה במהלך שלושת חודשי עונת הדיג החורפית העמוסה. צוות הקיץ מהמוזיאון בגריטוויקן מתגוררים גם הם ביישוב.

ההחזקה הרצופה של התחנה משרתת גם מטרה פוליטית. היא מסייעת לשמור על הריבונות הבריטית כנגד טענתה של ארגנטינה לבעלות על הטריטוריה.

הפעילויות העיקריות בתחנה מתרכזות במחקר הדיג מטעם ממשלת הטריטוריה לטובת מדיניותה לניהול בר-קיימא של הדיג המסחרי ולסיפוק התמיכה הלוגיסטית לפקידי הממשל.

קישורים חיצוניים
----------------

ויקישיתוף מדיה וקבצים בנושא **קינג אדוארד פוינט** בוויקישיתוף
* 

* אתר האינטרנט הרשמי של קינג אדוארד פוינט (באנגלית)

הערות שוליים
------------

1. ↑  "Local laws and customs - South Georgia and South Sandwich Islands (British Overseas Territory) travel advice - GOV.UK". www.gov.uk.

| בירות מדינות וטריטוריות באמריקה הדרומית |
| --- |
| מדינות | אורוגוואי: **מונטווידאו** • אקוודור: **קיטו** • ארגנטינה: **בואנוס איירס** • בוליביה: **לה פאס**, **סוקרה** • ברזיל: **ברזיליה** • גיאנה: **ג'ורג'טאון** • ונצואלה: **קראקס** • סורינאם: **פרמריבו** • פרגוואי: **אסונסיון** • פרו: **לימה** • צ'ילה: **סנטיאגו דה צ'ילה** • קולומביה: **בוגוטה**  | אמריקה הדרומית |
| טריטוריות | איי פוקלנד: **סטנלי** • גיאנה הצרפתית: **קאיין** • איי ג'ורג'יה הדרומית ואיי סנדוויץ' הדרומיים: **קינג אדוארד פוינט** |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015119720
* VIAF: 317285305
* WorldCat (עם VIAF): 317285305

 |
**מועדון הספורט בוורן** (בפלמית: **Koninklijke Sportkring Beveren**) הוא מועדון כדורגל בלגי מהעיר הקטנה בוורן שבמזרח פלנדריה, בלגיה. המועדון התקיים באופן עצמאי בין השנים 1934 ועד 2010 אז אוחד עם הכוכב האדום ואסלנד, ב-2022 הוקם מחדש באופן עצמאי.

היסטוריה
--------

מועדון בשם "סטנדרד קלאב בוורן" הוקם בשנת 1921 ואוחד מאוחר יותר עם מועדון פ.צ. אמיקל (בתרגום לעברית-פ.צ. ידידותי) אך המועדון התפרק בשנת 1931. שלוש שנים מאוחר יותר הכדורגלנים של סטנדרד קלאב החליטו להקים מועדון חדש שלו הם קראו: "אס.קיי. בוורן-ווֶאָס" ומועדון זה הפך לחלק בהתאחדות הכדורגל הבלגית ב-6 בספטמבר 1935. עשר שנים מאוחר יותר שינה המועדון את שמו ל"אס.קיי. בוורן-ווָאס" שכן העיר בוורן שוכנת במחוז "ווָאסלנד-פאיס דה ווֶאָס". אחרי 14 עונות בליגות המחוזיות במדינה העפילה הקבוצה בשנת 1948 לליגה הארצית הרביעית בחשיבותה והעפילה לליגה השלישית בשנת 1951. בשנת 1966 העפילה הקבוצה לראשונה בתולדותיה לליגה השנייה והיוותה את הפתעת הליגה כשזכתה במקום הראשון בליגה השנייה. מאז אותה השנה המועדון ירד מהליגה הבלגית הראשונה רק שלוש פעמים נוספות (1972, 1990 ו-1996) אך בכל אחת משלוש עונות אלו של ירידה חזרה הקבוצה לליגת הבכירה אחרי עונה אחת בלבד. הקבוצה שינתה את שמה בשנת 1978 ל"קיי.אס.קיי בוורן", שם שאותו שמרה עד פירוקה ותחתיו גם הגיעה לתור הזהב של המועדון עם זכייה באליפויות הליגה הבלגית בעונות 1979 ו-1984. בשנת 1979 ניצחה הקבוצה את קבוצת אינטר מילאן בגביע המחזיקות אך הודחה לבסוף בחצי הגמר על ידי ברצלונה. בעונת 2006 הייתה אמורה הקבוצה לרדת לליגה השלישית בשל בעיות ברישום ורישיונות אך לבסוף נותרה בליגה הראשונה. הקבוצה הייתה ידועה בבלגיה בשל ריבוי שחקנים ילידי חוף השנהב, דבר שזכה לביקורת מדי פעם בפעם בתקשורת הבלגית.

בעונת 2006/07 ירדה הקבוצה לליגה השנייה. בעונת 2009/10 סיימה הקבוצה במקום ה-18 והייתה אמורה לרדת לליגה השלישית, אך בעקבות קשיים כלכליים היא אוחדה לתוך קבוצה שכנה, הכוכב האדום ואסלנד. הקבוצה המאוחדת קיבלה את השם ואסלנד-בוורן והיא נחשבת לממשיכת דרכה של הכוכב האדום ואסלנד, כך שההיסטוריה והתארים של בוורן לא נזקפים לזכותה.

תארים
-----

* **אליפויות היופילר ליג**: 1979, 1984.
* אליפות **ליגת המשנה הבלגית**: 1967, 1973, 1991, 1997
* **הגביע הבלגי**: 1978, 1983
* **גביע הליגה הבלגית**: 1984

קישורים חיצוניים
----------------

ויקישיתוף מדיה וקבצים בנושא **בוורן** בוויקישיתוף
* 

* אתר האינטרנט הרשמי של בוורן

* פרופיל, באתר Transfermarkt

* פרופיל, באתר WorldFootball.net
**גיירמו רוסלס** (בספרדית: **Guillermo Rosales**; ‏1946 – 1993) היה סופר קובני.

ביוגרפיה
--------

רוסלס נולד בהוואנה. פעילות והספרותית החלה עוד בהיותו בקובה, שם עבד כעיתונאי וכתב את ספרו הראשון. 

בשנת 1963 גויס לשירות חובה, אך שוחרר מהצבא בעקבות אשפוזו בשל בעיות נפשיות. בשנת 1965 הצטרף אל משפחתו, ששהתה באותה עת בצ'כוסלובקיה – אביו שירת שם כשגרירהּ של קובה. רוסלס סבל שם מהתמוטטות עצבים קשה. לאחר שהותו בצ'כוסלובקיה נסע לברית המועצות, שם אושפז בבית-חולים לחולי נפש. לאחר שחזר לקובה, הוא המשיך להיות בטיפול פסיכיאטרי.

בשנים שלאחר מכן הוא עבר מספר מקומות עבודה, ולא הצליח להתמיד באף אחת מהם. הוא עבד בתור מורה, בנאי, פקיד, כותב תסכיתי רדיו ותסריטאי בטלוויזיה, והשתתף בכמה כתבי עת. באותה עת הוא כתב רומן בשם "סוקרטס", שאותו כתב במשך חודשיים שבמהלכם הסתגר בביתו ולא יצא אל הרחוב. לבסוף, בדחף עז של הרס עצמי הוא שרף את הספר. רוסלס באותם ימים כתב וקרע את יצירותיו באותה מהירות. אמו ניסתה להציל את יצירותיו; היא שמרה את כתביו בארון נעול – אבל הוא פירק את הרהיט מאחור, הוציא את כתבי היד והשמיד אותם.

### בארצות הברית

בשנת 1979 נמלט רוסלס ממשטרו הרודני של פידל קסטרו, והתיישב בארצות הברית, במיאמי. בארצות הברית הא שקע באלמוניות וסבל מהפרעות נפשיות. הוא אובחן כחולה סכיזופרניה, ומעולם לא עבד בזמן שהותו באמריקה. רוב ימיו שם עברו עליו בבתי מחסה ובבתי חולים פסיכיאטריים.

### תהילה קצרה וסופו

הוא זכה לרגעי תהילה קצרים בזכות ספרו "בורדינג הום", שזכה בפרס ראשון בתחרות "אותיות הזהב" שבראש חבר השופטים שלה עמד המשורר זוכה פרס נובל אוקטביו פאס. אולם ימי החסד שלו לא נמשכו זמן רב, ובשנת 1993 הוא שם קץ לחייו, לאחר שהשמיד את רוב יצירתו. בסוף ימיו הוא היה רזה מאוד, הוא איבד את כל שיניו ונראה כמו עוד חסר בית באמריקה. בשלוש שנות חיו האחרונות הוא הוסיף לעבור מבית מחסה אחד למשנהו, בימיו האחרונים הוא התגורר בדירה קטנה ודלה במיאמי. הוא היה רק בן 47 במותו, ערירי ובודד כשרק חברים מעטים מקהילת האינטלקטואלים הקובנים הגולים עדיין מתעניינים בגורלו.

יצירתו הספרותית
---------------

צוואתו הרוחנית כוללת בסך הכל שלושה ספרים: "בורדינג הום", *El Juego de la Viola* ("משחק הויולה") ו-"אביק הקסם", שאותו כתב בין השנים 1988–1990.

ספרו "בורדינג הום" תורגם לעברית מספרדית בידי רמי סערי וראה אור בהוצאת כתר בשנת 2010. הספר ראה אור לראשונה בשנת 1987 בארצות-הברית, אך לא זכה לתהודה רבה. כעשר שנים לאחר מכן הוא תורגם לצרפתית וזכה להצלחה אדירה. בעקבות זאת הוא תורגם גם לגרמנית, לצ'כית ולאנגלית. התרגום לעברית הוא החמישי במספר.
הספר רווי במאפיינים אוטוביוגרפיים, והוא מתאר בצורה חיה ואכזרית את החיים בביתי מחסה למשוגעים במיאמי. הספר משקף יותר מכל את הווי החיים במעון ששמו Happy Home, אחד מבתי המחסה העלובים שרוסלס שהה בהם.

קישורים חיצוניים
----------------

* ירון אביטוב, חייו ומותו של הסופר הקובני גיירמו רוסלס, באתר הארץ, 30 באפריל 2010
* לירז אקסלרד, מרק קובה, באתר ynet, 2 במאי 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312115505171
* BIBSYS: 4026902
* BNE: XX916006
* BnF: cb14429011n (data)
* CANTIC: a11492156
* GND: 129434256
* ISNI: 0000 0000 7359 6352
* LCCN: n89673421
* NKC: mzk2006355754
* NLK: KAC201105301
* NTA: 267313616
* SUDOC: 068659881
* VIAF: 39594444
* WorldCat: lccn-n89673421

 |
**ארקטוטרוורסודון** (שם מדעי: *Arctotraversodon*) הוא סוג נכחד של זוחל דמוי-יונק ממשפחת הטרוורסודונטיים שהתקיים במשך הטריאס העליון של אמריקה הצפונית. הסוג תואר בידי החוקר הגרמני הנס דיטר סואס (Hans-Dieter Sues) ב-1992 ופירוש שמו מלטינית: "טרוורסודון (Traversodon) צפוני". המאובנים שלו הכילו רק שרידי לסת תחתונה עם מספר שיניים, שהתגלו בין צוקים גבוהים לחוף הים בתצורות וולפוייל (אנ') שבנובה סקוטיה בקנדה.

הקיינודונט היה בינוני בגודלו בעל מבנה שיניים חדות דומות לניבים עליהם 3 בליטות קודקודיות במרכז רכס השן. מבנה זה הבדיל בין הקיינודונטים מאמריקה הצפונית לאלה שהתפתחו באמריקה הדרומית ואפריקה שחלקם גם היו צמחוניים. ייתכן שהיצור חי במחילות והסתתר מטורפים ארכוזאורים ששלטו בתקופתו. למרות שכיום המאובנים מצויים באזורי קרח עד, בתקופת המזוזואיקון הם היו שרועי ביצות לחות טרופיות בהם חיו שלל מינים.

ראו גם
------

* בוראוגומפודון

קישורים חיצוניים
----------------

* ארקטוטרוורסודון, באתר GBIF (באנגלית)

הערות שוליים
------------

1. ↑  Hopson, J.A. (1984). Late Triassic traversodont cynodonts from Nova Scotia and southern Africa. Palaeontologia Africana Vol. 25; 181-201
אנסמבל **שיר אדמה** הוא הרכב מוזיקלי אקוסטי המתמחה בשירי ארץ ישראל. ההרכב פעיל מאז 2008.

ההרכב מתייחד במופעי מוזיקה ותוכן המשלבים בין ישראליות ליהדות, באמצעות חיבורים מקוריים בין טקסטים מהזמר העברי לטקסטים מהמסורת היהודית. דוגמה לחיבור מסוג זה הוא המופע "שרים מדרשיר", המחבר בין שירי ארץ ישראל לפרשות השבוע. המופע התבסס על הגותו של חנן פורת, ועל הטור **מדרשיר** שכתב בעלון השבת **מעט מן האור**.

השירים שמנגן ההרכב שייכים לרפרטואר הארץ-ישראלי הקלאסי, ומשלב בהם נגיעות של ג'אז, מוזיקה אתנית ורוק, תוך שמירה על המסגרת הכללית של הביצועים המקוריים.

חברי ההרכב
----------

**אדם צחי** נולד ב-1980. זמר, גיטריסט ומלחין. למד שירה בשיטת בל קנטו. דוקטור לקולנוע מאוניברסיטת תל אביב, ומרצה במכללת הרצוג.

**נעם גולדשטיין** נולד ב-1981. נגן חליל צד וסקסופון. בעל תואר ראשון מהאקדמיה למוזיקה בירושלים. למד הלחנה אצל רפי קדישזון. בעל תואר שני בפסיכולוגיה קלינית. 

**יוני שרון** נולד ב-1986. נגן כלי הקשה. למד דף, דרבוקה וריק אצל אמן כלי ההקשה זוהר פרסקו, למד בוראן וכפות אצל אייב דורון, ולמד מוזיקה אצל יאיר דלאל ופרץ אליהו.

הקלטות
------

בשנת 2015 הוציא ההרכב אלבום קאבר לשירי ארץ ישראל, המבוסס על המופע "שרים מדרשיר".

בשנת 2016 החל ההרכב להקליט פרויקט חידוש שירי מחתרות. עד כה חודשו השירים חיילים אלמונים, שיר בית"ר ועיר שלום של זאב ז'בוטינסקי.

קישורים חיצוניים
----------------

* האתר הרשמי של האנסמבל
* יצחק טסלר, תופעה: הדוסים שמנערים את להיטי המחתרות, באתר ynet
* קוביס, חיילים אלמונים בביצוע מחודש, באתר ערוץ 7
**קרוסנו** (בפולנית: **Krosno**) היא עיר מחוז בפרובינציית פודקרפצקיה שבפולין, על גדות נהר ויסלוק, בה התקיימה עד השואה קהילה יהודית בת כ-2,500 יהודים.

תולדות היישוב
-------------

קרוסנו נזכרת לראשונה במסמך משנת 1282, אך נראה שהייתה מיושבת מהמאה ה-10. באמצע המאה ה-14 הוענקו לקרוסנו זכויות עיר, ובאמצע המאה ה-17 נהרס היישוב כתוצאה מפלישות השוודים, הטרנסילבנים והטטרים.

בחלוקת פולין בסוף המאה ה-18 נכללה העיר בתחום גליציה האוסטרית. עם גילוי בארות נפט בסביבת העיר באמצע המאה ה-19, הואץ פיתוחה התעשייתי של העיר.

יהודי קרוסנו
------------

בית הקברות היהודי בקרוסנו.
התיעוד הראשון לישיבת יהודים בעיר הוא משנת 1426, אך בכתב הזכויות של העיר משנת 1568 נאסר על יהודים להתגורר בה. יהודים שבו להתגורר בעיר רק באמצע המאה ה-19, ובתחילת המאה ה-20 התקיימה בה קהילה עצמאית, שרבה הראשון והיחיד היה הרב שמואל פירר (נרצח בשואה). בזמן כיבוש העיר בידי הרוסים בשנת 1914, פרעו אלו ביהודיה, ורבים מהם נספו ממגיפות שפרצו בעיר באותה עת. יתר היהודים עזבו את העיר בזמן המלחמה, וכששבו אליה, מצאו כי בתיהם נהרסו ונבזזו.

בין מלחמות העולם נמנו בעיר כ-2,500 יהודים, כרבע מתושביה, והתקיימה בה פעילות של המפלגות הציוניות ושל אגודת ישראל, תוך קיום בית ספר עברי מרשת תרבות ובית ספר מרשת בית יעקב. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים.

### בשואה

ב-9 בספטמבר 1939 כבשו הגרמנים את העיר, ועד מהרה הוטלו גזירות שונות על יהודיה, ובהן חובת ענידת סרט זרוע, הגבלות תנועה וחובת ביצוע עבודות כפייה, חלקן במחנות עבודה. פליטים יהודים שהגיעו לעיר שוכנו בה במבנה בית הכנסת המקומי. ביוני 1941 נמנו בעיר 2,072 יהודים.

ב-6 באוגוסט 1942 רוכזו יהודי העיר בגטו שהוקם בה, וכעבור יומיים בלבד פשטו על הגטו שוטרים גרמנים, פולנים ואוקראינים, וערכו ביהודי המקום סלקציה, שלאחריה רצחו את החולים והקשישים ביער סמוך, ושילחו כ-1,000 יהודים, בעיקר נשים וילדים, למחנה ההשמדה בלז'ץ. כ-600 צעירים הועברו למחנה עבודה. לאחר האקציה נערכה סריקה של בתי הגטו בעיר, תוך רצח מיידי של המסתתרים שנמצאו.

ב-4 בדצמבר 1942 נערכה בגטו אקציה נוספת, בה רוכזו היהודים בכיכר פרנציסקנסקה בעיר, תוך סריקת בתי הגטו, ורצח המסתתרים, ובהם ילדים. משם שולחו כל היהודים לגטו ז'שוב, וגורלם שם היה כגורל יתר יהודי המקום.

קישורים חיצוניים
----------------

ויקישיתוף מדיה וקבצים בנושא **קרוסנו** בוויקישיתוף
* 

* אתר האינטרנט הרשמי של קרוסנו
* קרוסנו באתר מרכז מורשת יהדות פולין
* קרוסנו (Krosno), ב"אנציקלופדיה של הגטאות", באתר "יד ושם"
* יואנה שליבה, קרוסנו, **אנציקלופדיה של המחנות והגטאות** (כרך II, חלק A, עמ' 531–533), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* קרוסנו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550496205171
* GND: 4232060-4
* LCCN: n82000448
* MusicBrainz: 7e5c1f41-13d9-4321-8cc1-9009e74f33a6
* NKC: ge129684
* VIAF: 159462730
* WorldCat (עם VIAF): 159462730

 |
אסקר אקייב - נשיא קירגיזסטן הראשון (1990 - 2005)
קורמאנבק באקייב - יו"ר האופוזיציה
**מהפכת הצבעונים** היא הפיכה בקירגיזסטן שפרצה במרץ 2005 והביאה לסילוקו של נשיא הרפובליקה, אסקר אקייב והחלפתו בראש האופוזיציה, קורמאנבק באקייב.

רקע
---

האופוזיציה הקירגיזית מעולם לא הייתה מאורגנת והורכבה מקבוצות ומנהיגים פוליטיים שונים, שהפסידו במערכות הבחירות השונות מאז 1990. בבחירות הפרלמנטריות זכתה מפלגת השלטון בתמיכת הנשיא אסקר אקייב ואנשי האופוזיציה טענו לזיופים. חוסר הודאתו של השלטון בזיופים הביאו לקריאות חוזרות ונשנות של האופוזיציה שדרשה בחירות חוזרות והמפגינים יצאו לרחובות.

ב-24 במרץ 2005 הסתערו מפגינים על הבית הלבן בבישקק, ארמון הנשיאות בעיר הבירה בישקק והשתלטו עליו. לאחר התנגשות עם היחידה לפיזור מהומות של המשטרה קירגיזית ושירות הביטחון הלאומי במהלך הפגנות גדולות של האופוזיציה בהן הועלו טענות על מרמה בבחירות.

תומכי האופוזיציה השתלטו אף על ערי מפתח בדרום הארץ, ודרשו את התפטרותו המיידית של הנשיא אקייב, בטענה כי זייף את תוצאות הבחירות בצורה בוטה.
באותו היום עזב אקייב את הארץ עם משפחתו במסוק, לקזחסטן. הפרלמנט מינה את מנהיג האופוזיציה אישנבאי קאדירבקוב לממלא מקום נשיא המדינה. מקזחסטן הגיע אקייב לרוסיה, ונשיא רוסיה ולדימיר פוטין העניק לו מקלט ברוסיה. ב-4 באפריל 2005 נפגש אקייב ברוסיה עם מנהיגי הפרלמנט הקירגיזי, ומסר להם את התפטרותו. כעבור זמן קצר מונה ראש האופוזיציה קורמנבק בקייב לנשיא המדינה.

ראו גם
------

* ההפיכה העממית בקירגיזסטן (2010)

הערות שוליים
------------

1. ↑  מהפכת הצבעונים בקירגיזסטן הושלמה: מנהיג המרד נגד הנשיא המודח נבחר לנשיאות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564166205171
* BnF: cb15882539s (data)
* GND: 7631561-7
* LCCN: sh2006004677
* SUDOC: 130113263

 |
**ניקולאס אולסק** (בספרדית: **Nicolás Olsak**; נולד ב-25 בנובמבר 1991) הוא כדורגלן עבר ישראלי-ארגנטינאי ששיחק בעמדת הקשר האחורי .

קריירה
------

אולסק נולד למשפחה יהודית בבואנוס איירס בירת ארגנטינה, ובגיל 12 עבר עם משפחתו לארצות הברית וגדל בבוקה רטון שבפלורידה. הוא החל לשחק כדורגל בגיל 14, ובגיל 19 התחיל ללמוד כלכלה באוניברסיטת בלמונט ובמקביל שיחק בקבוצת הכדורגל של האוניברסיטה בלמונט ברוינס בליגת המכללות.

בקיץ 2014 עלה אולסק לישראל במסגרת פרויקט תגלית, ולאחר שנבחן בקבוצת הפועל רמת השרון חתם במכבי יפו מליגה א' דרום, בהמלצתו של גיא עזורי. ב-12 בספטמבר 2014 ערך את הופעת הבכורה שלו בקבוצה, בניצחון 5–1 על הפועל מחנה יהודה במסגרת גביע המדינה. ב-6 בפברואר 2015 הבקיע את שער הבכורה שלו בקבוצה, בהפסד 1–3 לסקציה נס ציונה.

בקיץ 2015 חתם בהפועל רמת השרון מהליגה הלאומית. ב-14 באוגוסט ערך את הופעת הבכורה שלו בקבוצה, כשפתח בהרכב בניצחון 2–1 על הפועל רמת גן במסגרת גביע הטוטו, ובליגה ערך 32 הופעות בעונת 2015/2016.

ב-7 ביולי 2016 חתם במכבי נתניה, לאחר שירדה לליגה הלאומית. ב-5 באוגוסט ערך את הופעת הבכורה שלו בקבוצה, במשחק מול הפועל רמת השרון בגביע הטוטו שהסתיים בתיקו 1–1. ב-18 בנובמבר 2016 הבקיע את שער הבכורה שלו בקבוצה, בניצחון 2–0 על הפועל רמת השרון. בסך הכל כבש שני שערים ב-29 הופעות בעונת 2016/2017, והיה שותף להעפלתה של הקבוצה בחזרה לליגת העל, אף על פי שפתחה את העונה עם מינוס תשע נקודות.

ב-19 באוגוסט 2017 ערך את הופעת הבכורה שלו בליגת העל, כשנכנס כמחליף בתיקו 1–1 נגד הפועל באר שבע. ב-14 באפריל 2018 הבקיע את שער הבכורה שלו בליגת העל, בניצחון 4–1 על בני יהודה. בסך הכול ערך 35 הופעות ליגה בעונת 2017/2018, והיה שותף לעונה מוצלחת של הקבוצה שסיימה במקום החמישי בטבלה. בעונת 2018/2019 כבש שער אחד ב-29 הופעות ליגה, כאשר הקבוצה סיימה במקום הרביעי והגיעה לגמר גביע המדינה. בסיום עונת 2019/2020 הסתיים חוזהו והוא עזב את הקבוצה.

ב-10 באוגוסט 2020 חתם בוואלבייק מליגת העל ההולנדית.

ב-8 בפברואר 2021 חתם לחצי עונה בבית"ר ירושלים.

ב-31 במאי 2021 חתם במכבי פתח תקווה. בסיום העונה ירד עם הקבוצה לליגה הלאומית.

ב-12 באוגוסט 2022 חתם בהפועל חדרה מליגת העל.

ב-6 בפברואר 2023 חתם במכבי הרצליה מליגה א'.
ב-21 ביוני הודיע על פרישה ממשחק פעיל.

קישורים חיצוניים
----------------

ויקישיתוף מדיה וקבצים בנושא **ניקו אולסק** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* מאור רחמני, ‏היידה: המסע של ניקו אולסק עד מכבי נתניה, באתר ONE‏, 25 בנובמבר 2017

הערות שוליים
------------

1. ↑  ניקו אולסק בראיון מיוחד: כשהגעתי לישראל חשבתי שתוך שנה אחזור לארצות הברית, באתר ספורט1, 17 באוגוסט 2018
2. ↑  ניקולאס אולסק חתם בנתניה, ורגוץ' מתקרב, באתר ONE‏, 7 ביולי 2016
3. ↑  העברות בעולם, 10.8: ריאל מציעה את קרוס או איסקו בתמורה לדיבאלה, ברצלונה רוצה את ברנרדו סילבה, באתר וואלה!‏, 10 באוגוסט 2020
4. ↑  גיא בן זיו, רשמית: ניקו אולסק חתם בבית"ר ירושלים, באתר ONE, ‏8 בפברואר 2021
5. ↑  עמית קרקו, בן רייכרט וניקו אולסק חתמו רשמית במכבי פ"ת, באתר ONE, ‏31 במאי 2021
6. ↑  רענן ברנובסקי ושלמה וייס‏, ניקו אולסק חתם לעונה בהפועל חדרה, נמני יעשה רוטציה בגביע הטוטו, באתר וואלה!‏, 12 באוגוסט 2022
7. ↑  יונתן גינזבורג, ‏מגיע לליגה א': ניקו אולסק חתם במכבי הרצליה, באתר ONE‏, 6 בפברואר 2023
**וליאם פרנק באקלי** (באנגלית: **William Francis Buckley**;‏ 24 בנובמבר 1925 – 27 בפברואר 2008) היה סופר ואיש תקשורת אמריקאי, שהשפיע רבות על התנועה השמרנית בארצות הברית.

ביוגרפיה
--------

ויליאם פרנק באקלי נולד בניו יורק. בהיותו ילד הוא נדד עם המשפחה למקסיקו, קונטיקט, פריז ולונדון בה למד בבית הספר. אחרי מספר שנים הוא חזר למקסיקו, שם היו רוב עסקיו של אביו.

בשנת 1943 הוא התחיל לימודים באוניברסיטה הלאומית האוטונומית של מקסיקו. לאחר שנת הלימודים הוא התגייס לצבא ארצות הברית. במהלך מלחמת העולם השנייה הוצב בבסיסים שונים ברחבי ארצות הברית.

בשנת 1945 לאחר סיום השרות הצבאי ויליאם באקלי התחיל לימודים באוניברסיטת ייל. הוא למד כלכלה, היסטוריה ומדעי המדינה. בשנת 1950 הוא סיים את לימודיו.

בשנת 1951 ויליאם פרנק התחיל את שרותו ב-CIA והוצב בתחנה במקסיקו סיטי.

בשנת 1950 הוא התחתן והיה נשוי תקופה ארוכה עד לפטירת אשתו בשנת 2007 לאחר מחלה קשה. כריסטופר באקלי הוא בנם.

בשנת 1951 כתב באקלי את ספרו הראשון, "God and Man at Yale", שהציב אותו בצד השמרני של המפה הפוליטית. בשנת 1955 ייסד את הירחון National Review והיה עורכו הראשי עד שנת 1990.

במהלך שנות ה-50 ושנות ה-60 של המאה ה-20 התנגד באקלי למתן זכויות שוות לאפרו-אמריקאים. בהמשך הוא התנגד לדעות של ג'ורג' וולאס ותמך בפעולות של מרטין לותר קינג.

באקלי התנגד לקומוניזם ותמך במשטרו של פרנקו בספרד ובהפיכה הצבאית בצ'ילה.

בשנת 1965 התמודד על משרת ראש העיר ניו יורק אך זכה רק ב-13.4% מהקולות.

בשנים 1966–1999 שימש מנחה תוכנית הטלוויזיה Firing Line.

כתב יותר מ-30 ספרי ריגול שזכו לפרסים.

קישורים חיצוניים
----------------

ויקישיתוף מדיה וקבצים בנושא **ויליאם פרנק באקלי** בוויקישיתוף
* ויליאם פרנק באקלי, ברשת החברתית Goodreads
* פרסומים של ויליאם באקלי
* ויליאם פרנק באקלי, באתר אנציקלופדיה בריטניקה (באנגלית)
* ויליאם פרנק באקלי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007327054405171
* BIBSYS: 1642068490026
* BnF: cb12428470r (data)
* CANTIC: a11076756
* CiNii: DA01128101
* GND: 119187523
* ISNI: 0000 0001 2102 3576
* LCCN: n79065205
* MusicBrainz: 8c0c3785-a5c3-4364-830b-ed0ae787dacc
* NARA: 10582104
* NDL: 00434721
* NKC: xx0032037
* NLA: 36214823
* NLK: KAC202242673
* NTA: 069110204
* SELIBR: 294451
* SNAC: w6718qdf
* SUDOC: 050608819
* Trove: 1230658
* VIAF: 73943799
* WorldCat: lccn-n79065205

 |
**יחיאל הבטמו צגאי** (נולד ב-29 בינואר 1983) הוא כדורגלן ישראלי המשחק בעמדת הקשר בקבוצת בני יצ'אלאל רחובות המשחקת בליגה ג'.

קריירה
------

צגאי, יליד אתיופיה, עלה לישראל במבצע משה, והחל לשחק כדורגל בישראל בקבוצת בית"ר באר שבע. בעונת 2001/2002 צורף לסגל הקבוצה הבוגרת של המועדון, אך באותה העונה הוחלט על פירוקה של הקבוצה וצגאי עבר להפועל באר שבע, הקבוצה הבכירה בעיר. בעונתו הראשונה הושאל לקבוצת מועדון ספורט אשדוד בה לא זכה לדקות משחק רבות. בעונה לאחר מכן, הושאל צגאי לקבוצת הכח רמת גן ששיחקה אז בליגה הלאומית, הליגה השנייה בישראל, ובה צבר דקות משחק. בעונת 2004/2005 חזר צגאי להפועל באר שבע כשזו שיחקה בליגת העל אך הושאל שנית לקבוצת מועדון ספורט אשדוד בה צבר במהלך העונה שבע הופעות בלבד בכל המסגרות.

בקיץ 2005 חזר להפועל באר שבע, אז הייתה הקבוצתה בליגה הלאומית. בבאר שבע שיחק צגאי שתי עונות והחל לצבור דקות משחק וניסיון. במהלך עונת 2006/2007 נעצר צגאי עם מספר שחקני הקבוצה בחשד לקבלת שוחד והטיית משחקים. לאחר המעצר לא שיחזר את יכולתו מלפני הפרשה, כאשר משחקי העונה הנותרים שוחקו במקביל להמשך החקירות.

לפני עונת 2007/2008 ביקשה קבוצת מכבי נתניה, סגנית האלופה הטרייה, לרכוש את צגאי מבאר שבע. לאחר משא ומתן קיבלה הפועל באר שבע את אופיר חיים ללא דמי שחרור ובתמורה הורידה באר שבע את דרישותיה על שחרור צגאי וזה חתם במכבי נתניה. במכבי נתניה לא זכה להרבה דקות משחק אך סיים את העונה עם ארבעה שערים ושישה בישולים (המוביל הקבוצתי). עם הגעתו של המאמן לותר מתאוס למועדון הגיע גל שחרורי שחקנים מהקבוצה שביניהם היה צגאי, שחתם בבני סכנין. את עונת 2008/2009 פתח בתצוגות טובות במדי סכנין אך תפקודו באימונים גרם לו לבלות יותר זמן על הספסל.

בעונת 2009/2010 חתם צגאי בהפועל אשקלון והוביל אותה לליגת העל כשהוא כובש 13 שערים ומוסיף תשעה בישולים (המוביל הקבוצתי), מה שזיכה אותו בסוף העונה בתואר השחקן המצטיין בליגה הלאומית. בעונת 2010/2011 חתם בקבוצה הקפריסאית אפופ קיניראס, אך בדצמבר 2010 עזב את הקבוצה וכחודש לאחר מכן חתם בהפועל באר שבע.

בקיץ 2011 חתם צגאי בקבוצת סקציה נס ציונה מהליגה הלאומית. כעבור שנה, באוקטובר 2012, חזר להפועל אשקלון. בתום עונת 2013/2014 ירד עם הקבוצה לליגה א', ולאחר עונה נוספת במועדון עבר למכבי יפו מאותה הליגה. את עונת 2016/2017 בליגה א' החל בקבוצת בני אזור ואחרי תקופה קצרה עבר לבני יפו, במדיה רשם הופעה אחת לפני שחתם בדצמבר 2016 בקבוצת הפועל באקה אל-גרבייה. בקיץ 2017 חתם בקבוצת הפועל בית שאן מליגה א'. בינואר 2018 חתם באחווה עראבה.

ביולי 2018 חתם בצעירי טייבה, אותה עזב בסיום העונה. בינואר 2020 חתם בבני יצ'אלאל רחובות מליגה ג'.

חיים אישיים
-----------

צגאי עלה ארצה מאתיופיה עם הוריו בגיל שלוש, גדל והתחנך בבאר שבע. אביו היה פעיל עלייה של המוסד ואף ריצה תקופת מאסר בכלא הסודני. לו שני אחים ואחות הקטנים ממנו. אחיו, דניאל צגאי, השתתף בסדרת הטלוויזיה התיעודית "מתחילים מאפס".

צגאי גרוש ואב לבן.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  רטה צגאי מב"ש סופר את הימים עד שבת: "מחכה לתבשילי העוף המיוחדים", באתר mynetbeersheva, ‏2020-06-11
2. ↑  מתחילים מאפס - פרקים מלאים לצפייה ישירה | כאן, באתר כאן-תאגיד השידור הישראלי
3. ↑  "חברים קיבלו פיצוצים משוטרים, וזה נראה לי נורמלי לגמרי", באתר Haaretz הארץ
**זאב (זאביק) חיימוביץ'** (נולד ב-7 באפריל 1983 בנתניה) הוא כדורגלן עבר ישראלי ששיחק בעמדת הבלם.

קריירה
------

חיימוביץ' גדל במחלקת הנוער של בית"ר טוברוק וב-2001 עבר להפועל רעננה. לאחר שלוש שנים ברעננה עבר להפועל פתח תקווה, ולאחר שלוש שנים נוספות עבר לבני יהודה, שם שיחק בעונת 2007/2008, והיה חלק ממסע ההישרדות שלה בליגת העל. את הופעתו היחידה בנבחרת ישראל ערך חיימוביץ' בניצחון 1-2 במשחק הידידות מול נבחרת בלארוס, שנערך ב-17 באוקטובר 2007.

לקראת עונת 2008/2009 חתם במכבי נתניה. ב-1 באוגוסט 2009 הצטרף לקבוצת טרק גרוזני. חיימוביץ' חתם על חוזה לשלוש שנים בשווי 1.3 מיליון דולר, ובכך הפך לשחקן הישראלי השני שמשחק בליגת העל הרוסית, אחרי עידן שום ששיחק באלניה ולדיקווקז. בינואר 2012 שוחרר חיימוביץ' מהקבוצה.

לאחר חצי עונה בה לא שיחק, ב-18 ביולי 2012 חתם חיימוביץ' בהפועל תל אביב. ב-11 באוגוסט 2012 ערך את הופעת הבכורה שלו בקבוצה, במשחק מול מכבי נתניה במסגרת גביע הטוטו. חיימוביץ' לא הצליח לתפוס מקום קבוע בהרכב הקבוצה, ובחלון ההעברות של ינואר 2013 הושאל לקבוצת הפועל רמת גן עד תום העונה. חיימוביץ' לא הצליח לסייע לקבוצה להינצל מירידה לליגה הלאומית, אך בתום העונה זכה עמה בגביע המדינה, לאחר שפתח בהרכב במשחק הגמר, בו ניצחה הקבוצה את עירוני קריית שמונה, 4-2 בדו-קרב בעיטות עונשין. לאחר מכן חזר להפועל תל אביב. גם בעונת 2013/2014 לא הצליח חיימוביץ' להשתלב בהפועל תל אביב, ושותף בארבעה משחקים בלבד.

ב-17 ביולי 2014 חתם חיימוביץ' לעונה אחת בבית"ר ירושלים. ב-13 באוגוסט 2014 ערך את הופעת הבכורה שלו במועדון, בהפסד 2-1 להפועל פתח תקווה במסגרת גביע הטוטו, ובאותו משחק כבש חיימוביץ' את שער הבכורה שלו במדי בית"ר ירושלים. בליגת העל ערך בעונה זו 24 הופעות, ובסופה סיים את דרכו במועדון.

ב-18 באוגוסט 2015 חזר חיימוביץ' למכבי נתניה, וחתם לעונה אחת במועדון. בסך הכל ערך שבע הופעות בעונה זו, בסופה ירדה הקבוצה לליגה הלאומית וחיימוביץ' פרש ממשחק פעיל.

תארים
-----

הפועל פתח תקווה
* גביע הטוטו: 2004/2005

הפועל רמת גן
* גביע המדינה: 2012/2013

קישורים חיצוניים
----------------

ויקישיתוף מדיה וקבצים בנושא **זאב חיימוביץ'** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* מיקי ג'אן, הרוסים עליו: החיים החדשים של זאב חיימוביץ', באתר ONE, ‏6 באוגוסט 2009
* ענבל מנור, זאב, רווח?, באתר וואלה!, ‏23 ביולי 2012

הערות שוליים
------------

1. ↑  הדס גרינברג, זאב חיימוביץ' סיכם לשלוש שנים במכבי נתניה, באתר nrg מעריב, ‏ 17 ביולי 2008
2. ↑  שי ארצי, זאב חיימוביץ' הוצג כשחקן טרק גרוזני, באתר ynet, ‏ 1 באוגוסט 2009
3. ↑  בעז גורן, לידיעת קבוצות ליגת העל: חיימוביץ' שוחרר מטרק, באתר ONE, ‏ 5 בינואר 2012
4. ↑  הפועל תל אביב: זאב חיימוביץ' סיכם לשנתיים, באתר וואלה!, ‏ 18 ביולי 2012
5. ↑  אבי נעים, זאב חיימוביץ' חתם בהפועל ר"ג, באתר ynet, 24 בינואר 2013